76/641/ETY: Neuvoston päätös, tehty 27 päivänä heinäkuuta 1976, luottovakuutuksen, luottotakuiden ja rahoitusluottojen alan neuvotteluja ja tietojenvaihtoa koskevista menettelyistä tehdyn päätöksen 73/391/ETY muuttamisesta



Virallinen lehti nro L 223 , 16/08/1976 s. 0025 - 0026

Suomenk. erityispainos Alue 11 Nide 3 s. 0026

Kreikank. erityispainos: Luku 11 Nide 8 s. 0148

Ruotsink. erityispainos Alue 11 Nide 3 s. 0026

Espanjank. erityispainos: Luku 11 Nide 6 s. 0134

Portugalink. erityispainos: Luku 11 Nide 6 s. 0134



NEUVOSTON PÄÄTÖS, tehty 27 päivänä heinäkuuta 1976, luottovakuutuksen, luottotakuiden ja rahoitusluottojen alan neuvotteluja ja tietojenvaihtoa koskevista menettelyistä tehdyn päätöksen 73/391/ETY muuttamisesta (76/641/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvosto on päätöksellään 73/391/ETY(1) ottanut käyttöön luottovakuutuksen, luottotakuiden ja rahoitusluottojen alan neuvottelu- ja tietojenvaihtomenettelyt, mainitun päätöksen määräykset ovat olleet voimassa 1 päivästä tammikuuta 1974, ja näitä menettelyjä olisi muutettava niiden soveltamisesta saatujen kokemusten perusteella, ON TEHNYT TÄMÄN PÄÄTÖKSEN: 1 artikla Korvataan päätöksen 73/391/ETY liitteessä olevassa liitteessä I oleva A osa seuraavasti: "A. Luottojen kesto Myönnettyjen luottojen kesto, riippumatta siitä, onko kyse toimitusluotosta vai rahoitusluotosta, ei saa olla enempää kuin viisi vuotta laskettuna seuraavista ajankohdista: 1. Pääomahyödykkeet, jotka koostuvat yksittäisistä tavaroista ja joita voidaan käyttää yksittäisinä yksikköinä (esimerkiksi veturit): - arvioitu päivä tai todelliset päivät, jolloin ostajan on tosiasiallisesti otettava tavarat haltuunsa omassa maassaan. 2. Pääomahyödykkeet, jotka on tarkoitettu kokonaisiin rakennuksiin tai tehtaisiin, mikäli toimittaja ei ole vastuussa vastaanottamisesta: - päivä, jolloin ostajan on tosiasiallisesti otettava sopimuksen mukaisesti toimitettu koko tavara haltuunsa (lukuun ottamatta varaosia). 3. Rakennussopimus, jonka mukaan urakoitsija ei ole vastuussa vastaanottamisesta: - rakentamisen päättymispäivä. 4. Asennussopimus (tai rakennussopimus), jonka mukaan toimittajalla (tai urakoitsijalla) ei ole sopimusoikeudellista vastuuta vastaanottamisesta: - päivä, jolloin tavarantoimittaja (tai urakoitsija) on päättänyt asennuksen (tai rakentamisen) ja alustavat kokeilut, joilla varmistetaan se, että kohde on toimintavalmis riippumatta siitä, onko asennustyö (tai rakennus) luovutettu ostajalle sopimuksen mukaisena ajankohtana vai ei, ja riippumatta sitoumuksista, joita tavarantoimittajalla (tai urakoitsijalla) voi olla ja jotka jatkuvat edelleen siltä osin kuin kyse on esimerkiksi tehokkaan toiminnan takaamisesta tai paikallisen henkilöstön kouluttamisesta. 5. Edellä 2, 3 ja 4 kohdassa tarkoitetuissa tapauksissa, kun sopimuksessa edellytetään hankkeen eri osien erillistä toteuttamista: - kunkin erillisen osan ajankohta tai näiden ajankohtien arvioitu päivä, tai kun toimittaja on tehnyt sopimuksen koko hankkeen sijasta sen olennaisesta osasta, koko hankkeelle sopiva ajankohta." 2 artikla Korvataan päätöksen 73/391/ETY liitteessä oleva liite II seuraavasti: "Käytettävä arvoasteikko I rygmä: 750 000 erityiseen nosto-oikeuteen asti II ryhmä: 600 000 - 1 200 000 erityistä nosto-oikeutta III ryhmä: 1 000 000 - 2 200 000 erityistä nosto-oikeutta IV ryhmä: 2 000 000 - 3 200 000 erityistä nosto-oikeutta V ryhmä: 3 000 000 - 5 000 000 erityistä nosto-oikeutta VI ryhmä: 4 800 000 - 7 600 000 erityistä nosto-oikeutta VII ryhmä: 7 400 000 - 11 200 000 erityistä nosto-oikeutta VIII ryhmä: 10 000 000 - 22 000 000 erityistä nosto-oikeutta IX ryhmä: 20 000 000 - 44 000 000 erityistä nosto-oikeutta X ryhmä: enemmän kuin 40 000 000 erityistä nosto-oikeutta" 3 artikla Tarkistetuilla määräyksillä korvataan neuvoston aiemmin asiasta antamat määräykset. 4 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1976. Neuvoston puolesta Puheenjohtaja M. van der STOEL (1) EYVL N:o L 346, 17.12. 1973, s. 1